el el el el el el el el el el el el el el el el el el el el el el el el el el el el el el el el el el el el el el el el el el el el el el zh el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el en el el en el el el el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el en el en el en el en de en de el en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en el el el el el el el el el el el en el el el sv en en en el el el sv en en en el el el sv en en en da el el en en en en da el el sv el en en da el el en sv en en da el el en sv en el el en en en en da el el en en en en da el el el en en el el el el el el el el el en sv en en en en el fr fr de sv fr en el sv de en en fr pt el sv de fr fr fr en el el el el el el el el el en el el el el sv en el sv el sv el sv en el el el el en en el sv el en el en en el el el sv sv en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fr el fr el fr el fr el fr el el el el oc el fr el fr el oc el fr el el el el en en el en el en el en el en el en el en el en el en el en el en el el el el el el en en en el sv en fr el fr en fr el de en fr el fr en fr el fr en fr el fr en pl el sv en fr el en en el el fr en el el fr en en el es en el el el el el fr en pl el de en el el en en el el en en pl el de en el el fr en pl el fr en pl el fr en en el fr en fr el zh en pl el fr en el el fr en el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el
Ο Ηρακλής Θεσσαλονίκης είναι το πρώτο ποδοσφαιρικό σωματείο που ιδρύθηκε στη Μακεδονία και ως έδρα έχει το Καυτανζόγλειο Στάδιο, χωρητικότητας 27.770 θεατών. Τα χρώματα της ομάδας (μπλε και άσπρο) προήλθαν από την ελληνική σημαία για να δηλώσουν την εθνικότητα και το πάθος που είχαν τότε τα μέλη του για την απελευθέρωση της Θεσσαλονίκης. Ιστορικά ο Ηρακλής θεωρείται ως η ομάδα των "μπαγιάτηδων", δηλαδή των παλαιών Θεσσαλονικέων. Το προσωνύμιο που τον ακολουθεί είναι Γηραιός ή και γριές για τους οπαδούς του κυρίως.
Πολυμέσα σχετικά με την ομάδα
wikidata (π • σ • ε )
Ιδρύθηκε ως ποδοσφαιρικός σύλλογος το 1908 στην πόλη της Θεσσαλονίκης που ανήκε τότε στην Οθωμανική Αυτοκρατορία. Εν συνεχεία αποτέλεσε τμήμα του Γυμναστικού Συλλόγου Ηρακλή, ενός από τα αρχαιότερα εν ενεργεία αθλητικά σωματεία στην Ελλάδα.
1.1 Η ίδρυση του Ηρακλή
1.4 Υπόθεση υποβιβασμού του Ηρακλή το 2011
1.5.1 Επιστροφή στη SuperLeague και νέα οικονομικά προβλήματα
1.6 Οι προσπάθειες απόκτησης ΑΦΜ και η λύση της Γ' ΕΠΣΜ
1.7 Επανεκκίνηση από Γ' Εθνική
1.8 Η επανασύσταση της παλιάς ομάδας μέσω του ΑΦΜ της Τρίγλιας
3 Οι αγώνες στις ευρωπαϊκές διοργανώσεις
Ο Ηρακλής κατάγεται από τον Όμιλο Φιλομούσων Θεσσαλονίκης, σωματείου μουσικού και φιλολογικού που ιδρύθηκε το 1899.[1] Ο Όμιλος Φιλομούσων που αρχικά δεν ήταν αθλητικό σωματείο αλλά μουσικό και φιλολογικό είχε ως σκοπό την εθνική διαμόρφωση και διάπλαση των νέων της εποχής εκείνης[2].
Το 1902 μέλη του ομίλου αποφάσισαν να εντάξουν αθλητικά τμήματα στον όμιλό τους και σε συνεννόηση με την ελληνική κοινότητα της πόλης που βρισκόταν υπό οθωμανικό ζυγό, τους παραχωρήθηκε το δικό της γυμναστήριο. Ανάμεσα στα άλλα αθλητικά τμήματα που δημιούργησε ο όμιλος, το τμήμα ποδοσφαίρου ήταν το πρώτο που δημιουργήθηκε και συνάρπασε πολλούς αθλητές και θεατές. Το νέο αυτό άθλημα εισήγαγαν στη Θεσσαλονίκη οι αλλοδαποί κάτοικοι, που είχαν ήδη ιδρύσει τη δική τους ομάδα, την Ουνιόν Σπορτίφ. Ο Όμιλος Φιλομούσων προσπάθησε να συγκροτήσει μια αμιγώς ελληνική ποδοσφαιρική ομάδα, με στόχο περιβλημένο από εθνικό γόητρο, να αντιμετωπίσει την αντίστοιχη των ξένων. Ο πρώτος επίσημος ποδοσφαιρικός αγώνας ποδοσφαίρου στη Θεσσαλονίκη έλαβε χώρα στις 23 Απριλίου 1905, μεταξύ του Ομίλου Φιλομούσων και της Ουνιόν Σπορτίφ. Οι Έλληνες της Θεσσαλονίκης αναρρίγησαν όταν η ελληνική ομάδα κέρδισε με σκορ 3–0. Από την αρχή όμως ο σύλλογος άρχισε να αντιμετωπίζει οικονομικά προβλήματα. Τα προβλήματα αυτά λύθηκαν με την συνένωση του ομίλου με την ομάδα Ολυμπία και σχημάτισαν το 1908 έναν νέο σύλλογο. Έτσι, τις 29 Νοεμβρίου του έτους συγκλήθηκε γενική συνέλευση, στην οποία ψηφίστηκε καταστατικό για τον καινούριο σύλλογο με το όνομα Μακεδονικός Γυμναστικός Σύλλογος. Πρόεδρος του πρώτου διοικητικού συμβουλίου ανέλαβε ο γιατρός Α. Μάλτος, γραμματέας ο Ι. Αντωνιάδης και μέλη οι Π. Κοντογιάννης, Αιμ. Κόπανος, Δ. Χατζόπουλος, Δ. Κοντορέπας και Ι. Κύρου. Οι άνθρωποι του συλλόγου, μετά την πρώτη αυτή γενική συνέλευση, ενημέρωσαν τις οθωμανικές αρχές και, όπως αναφέρουν μερικά χρόνια αργότερα το 1914 σε επιστολή τους στο Πρωτοδικείο Θεσσαλονίκης, η αστυνομία επέτρεψε τη λειτουργία του συλλόγου με μια απλή άδεια.
Την περίοδο αυτή στην πόλη ανελίχθηκε το κίνημα των Νεότουρκων και οι πολιτικές συνθήκες ήταν ρευστές. Οι κάτοικοι των μη τουρκικών παροικιών της Θεσσαλονίκης δέχονταν έντονες πιέσεις για να αποβάλουν σταδιακά τα εθνικά χαρακτηριστικά και σύμβολα από τις δραστηριότητές τους. Κάθε σύλλογος της πόλης όφειλε να επανιδρυθεί υπό λιγότερο εμφανή εθνικά χαρακτηριστικά. Η αναφορά περί Μακεδονίας στον τίτλο του συλλόγου ενοχλούσε τις οθωμανικές αρχές, καθώς παρέπεμπε στις αλυτρωτικές διεκδικήσεις της Ελλάδας, αλλά και την ελληνικότητα της περιοχής. Οι Μάλτος, Κοντορέπας, Κύρου και Κόπανος ανέλαβαν την ευθύνη επανίδρυσης του συλλόγου και σε συνεννόηση με τις αρχές διαφοροποίησαν τον κανονισμό λειτουργίας το 1910, μετονομάζοντας τον παράλληλα σε Οθωμανικός Ελληνικός Γυμναστικός Σύλλογος "ο Ηρακλής Θεσσαλονίκης".[3][4]
Στις 13 Μαρτίου 1911 εξελέγη νέο ΔΣ και στη γενική συνέλευση που πραγματοποιήθηκε παρουσιάστηκε το νέο καταστατικό του συλλόγου. Όμως, η επίσημη αναγνώρισή του από τις ελληνικές αρχές (μετά τους Βαλκανικούς Πολέμους) καθυστέρησε. Σύμφωνα με τον ελληνικό νόμο 281 περί Σωματείων, ο σύλλογος έπρεπε να προσκομίσει πρακτικό ιδρύσεως και πίνακα ονομάτων ιδρυτών. Τα έγγραφα αυτά όμως δεν ήταν διαθέσιμα, καθώς ο Ηρακλής είχε ιδρυθεί επί οθωμανικού καθεστώτος, και εκτός από το καταστατικό υπήρχε μόνο η απλή άδεια που εκδόθηκε από την αστυνομία. Τελικά, μετά από ανταλλαγές εγγράφων με τον πρόεδρο Πρωτοδικών Θεσσαλονίκης, ο Ηρακλής αναγνωρίστηκε ως αθλητικός σύλλογος και εγκρίθηκε το καταστατικό του με την απόφαση 1106 του 1914 του πρωτοδικείου Θεσσαλονίκης. Ο Ηρακλής καταχωρήθηκε στο βιβλίο αναγνωρισμένων σωματείων με αριθμό 1720 (παλαιός αριθμός 18) στις 11 Ιανουαρίου 1915, δηλαδή σχεδόν δυόμιση χρόνια μετά την απελευθέρωση της πόλης.
Εθνικό Καυτανζόγλειο Στάδιο, η έδρα του Ηρακλή
Συνοπτικά, το ποδοσφαιρικό τμήμα του Ηρακλή έχει σημειώσει την εξής πορεία:
Πανελλήνια πρωταθλήματα και Α΄ Εθνική: τρεις (3) φορές κατέλαβε τη 2η θέση, δύο (2) φορές την 3η και πέντε (5) φορές την 4η. Υποβιβάστηκε δύο φορές από την καθιέρωση της ανώτατης κατηγορίας (1959), αμφότερες ως συνέπεια μη αγωνιστικών λόγων, συγκεκριμένα το 1980 εξαιτίας δήθεν απόπειρας δωροδοκίας στα ημιτελικά του κυπέλλου με αντίπαλο τον ΠΑΟΚ και το 2011 για υποβολή πλαστογραφημένων ενημεροτήτων (φορολογική και ασφαλιστική).
Κύπελλο Ελλάδας: 5 προκρίσεις έως τον τελικό (1987 η τελευταία) με μία κατάκτηση (το 1976), 13 έως –μόνο– τα ημιτελικά (τελευταία 2015) και 10 έως –μόνο– τα προημιτελικά (2016 η τελευταία).
Το ποδοσφαιρικό τμήμα του Ηρακλή έχει ως έδρα το Καυτανζόγλειο Στάδιο της Θεσσαλονίκης από το 1961. Την περίοδο 2002 έως 2004 αγωνίστηκε στο Γήπεδο του Μακεδονικού, λόγω ανακαίνισης του Καυτανζογλείου εν όψει των επερχόμενων Ολυμπιακών Αγώνων. Το παλιό γήπεδο του Ηρακλή βρισκόταν σε χώρο πλησίον της Φιλοσοφικής Σχολής του Αριστοτελείου Πανεπιστημίου.
Κάποιες από τις σημαντικές στιγμές υπήρξαν οι εξής:
1934: 2η θέση στο πανελλήνιο πρωτάθλημα 1933–34 (ηττήθηκε στον διπλό τελικό από τον πρωταθλητή Νότου Ολυμπιακό)
1939: Πρωταθλητής Θεσσαλονίκης 1938–39, 2η θέση στο πανελλήνιο πρωτάθλημα 1938–39 (ηττήθηκε στον διπλό τελικό από την πρωταθλήτρια Νότου ΑΕΚ)
1940: Πρωταθλητής Θεσσαλονίκης 1939–40
1947: 2η θέση στο πανελλήνιο πρωτάθλημα 1946–47 (με ένα βαθμό διαφορά από τον Ολυμπιακό λόγω μηδενισμού) και φιναλίστ στο κύπελλο Ελλάδας 1946–47 (ήττα στον τελικό από τον Ολυμπιακό)
1951: Πρωταθλητής Θεσσαλονίκης 1950–51
1952: Πρωταθλητής Θεσσαλονίκης 1951–52
1957: Φιναλίστ στο κύπελλο Ελλάδας 1956–57 (ήττα στον τελικό από τον Ολυμπιακό)
1961: Η πρώτη ελληνική ομάδα που συμμετείχε στο κύπελλο Εκθέσεων (μετέπειτα κύπελλο ΟΥΕΦΑ, σημερινό Europa League), με αντίπαλο τη γιουγκοσλαβική Νόβι Σαντ.
1976: Κυπελλούχος Ελλάδας 1975–76 (νίκη στον τελικό επί του Ολυμπιακού με σκορ 4–4 και 6–5 στα πέναλτι)
1980: Φιναλίστ στο κύπελλο Ελλάδας 1979–80 (ήττα στον τελικό από την Καστοριά)
1980: Υποβιβασμός στη Β' Εθνική για την υπόθεση του Φιλώτα Πέλλιου παίκτη του ΠΑΟΚ. Αργότερα ο Ηρακλής δικαιώθηκε στα πολιτικά δικαστήρια
1984: 3η θέση στο πρωτάθλημα Α' εθνικής 1983–84
1985: Κυπελλούχος Βαλκανίων 1984–85 (επικράτηση στον διπλό τελικό επί της ρουμανικής Άρτζες Πιτέστι, 1–3 εκτός έδρας και 4–1 εντός έδρας)
1987: Φιναλίστ στο κύπελλο Ελλάδας 1986–87 (ήττα στον τελικό από τον ΟΦΗ)
2011: Υποβιβασμός στη Β' Εθνική λόγω πλαστής ενημερότητας και έπειτα λόγω προσφυγής στο CAS υποβιβασμός στη Δ' Εθνική
Υπόθεση υποβιβασμού του Ηρακλή το 2011Επεξεργασία
Με αποφάσεις των αρμόδιων αθλητικών οργάνων, ο Ηρακλής γνώρισε τρεις διαδοχικούς υποβιβασμούς μέσα σε διάστημα λίγων μηνών, καταλήγοντας από την πρώτη κατηγορία του πρωταθλήματος στην τέταρτη, παρόλο που αγωνιστικά είχε εξασφαλίσει την παραμονή του, τερματίζοντας στην 11η θέση της βαθμολογίας.[6] Λίγο μετά το τέλος του πρωταθλήματος 2010-2011 το Πρωτοβάθμιο Όργανο Αδειοδότησης της ΕΠΟ δεν χορήγησε άδεια συμμετοχής στον Ηρακλή για το πρωτάθλημα της νέας περιόδου, με αποτέλεσμα να υποβιβαστεί στη Β΄ Εθνική.[7] Ο Ηρακλής άσκησε έφεση, η οποία όμως απορρίφθηκε από την επιτροπή εφέσεων αδειοδότησης της ΕΠΟ.[8][9]
Στις 12 Μαΐου 2011, ο πρόεδρος της ΕΠΟ Σοφοκλής Πιλάβιος γνωστοποίησε στην επιτροπή μορφωτικών υποθέσεων της Βουλής πως ο Ηρακλής είχε καταθέσει πλαστή ασφαλιστική και φορολογική ενημερότητα για να μπορέσει να πραγματοποιήσει μεταγραφές κατά τη μεταγραφική περίοδο του Ιανουαρίου.[10] Για το γεγονός της πλαστής ενημερότητας, ο Αστέρας Τρίπολης, που είχε τερματίσει 14ος στο πρωτάθλημα και υποβιβαζόταν, προχώρησε σε καταγγελία προς την Πειθαρχική Επιτροπή της Σούπερ Λιγκ, σε βάρος του Ηρακλή, ζητώντας να αφαιρεθούν από την ομάδα της Θεσσαλονίκης επτά βαθμοί από το πρωτάθλημα.[11] Η πειθαρχική επιτροπή της Σούπερ Λιγκ αποφάσισε υποβιβασμό του Ηρακλή διά της κατάληψης της τελευταίας θέσης στον βαθμολογικό πίνακα του πρωταθλήματος. Με την απόφαση αυτή ο Αστέρας Τρίπολης κατέλαβε τη 13η θέση και παρέμεινε στην Α΄ Εθνική.[12][13]
Ο Ηρακλής στη συνέχεια κατέφυγε στο Αθλητικό Διαιτητικό Δικαστήριο (CAS) ζητώντας την ακύρωση της απόφασης της ΕΠΟ και τη μη επικύρωση της βαθμολογίας.[14] Το CAS απέρριψε το αίτημα του Ηρακλή για μη επικύρωση της βαθμολογίας, αλλά αποφάσισε να επανεξεταστεί ο φάκελος του από τη δευτεροβάθμια επιτροπή της ΕΠΟ.[15][16] Ο Ηρακλής προχώρησε σε νέα προσφυγή στο Τακτικό Διαιτητικό Δικαστήριο της ΕΠΟ, το οποίο την έκανε δεκτή και επέστρεψε την υπόθεση του υποβιβασμού του για την πλαστή ενημερότητα στην Επιτροπή Εφέσεων της Ομοσπονδίας.[17][18][19] Η Επιτροπή Εφέσεων, στις 5 Σεπτεμβρίου, απέρριψε για δεύτερη φορά το αίτημα του Ηρακλή, οδηγώντας την ομάδα οριστικά στη Β' Εθνική.[20][21]
Μετά από αυτή την εξέλιξη ο Ηρακλής αποφάσισε να καταφύγει στα πολιτικά δικαστήρια για να δικαιωθεί,[22] αυτή η κίνηση όμως είχε ως αποτέλεσμα να οδηγηθεί η ομάδα στην Γ' Εθνική, καθώς σύμφωνα με τον πειθαρχικό κώδικα της ΕΠΟ απαγορεύεται η προσφυγή στα πολιτικά δικαστήρια.[23] Η "χαριστική βολή" για την ομάδα του Ηρακλή δόθηκε στις 27 Σεπτεμβρίου, όταν η Επιτροπή Επαγγελματικού Αθλητισμού υποβίβασε τον σύλλογο στην πρώτη μη επαγγελματική κατηγορία, την Δ΄ Εθνική, επειδή δεν είχε καταθέσει φάκελο συμμετοχής στα επαγγελματικά πρωταθλήματα.[24]
Ο Γ.Σ. Ηρακλής αποχώρησε από το πρωτάθλημα της Δ΄ Εθνικής[25] της περιόδου 2011-12 και από τον Ιανουάριο του 2012 ο Ηρακλής αγωνιζόταν υπό το όνομα ΑΕΠ Ηρακλής 1908 στην τρίτη κατηγορία του ποδοσφαίρου ανδρών (Football League 2, 2ος όμιλος), αφότου συγχωνεύτηκε με την Α.Ε. Ποντίων Κατερίνης.[26] Τον Ιανουάριο του 2012 το ποδοσφαιρικό τμήμα της Α.Ε. Ποντίων συγχωνεύθηκε με το αντίστοιχο του Γυμναστικού Συλλόγου Ηρακλή,[27] με την ομάδα της Κατερίνης να χρησιμοποιεί το όνομα «ΑΕΠ Ηρακλής 1908», το σήμα και τα χρώματα του Γ.Σ. Ηρακλή και έχει ως έδρα κανονικά το Καυτανζόγλειο Στάδιο. Ο Λεωνίδας Μπίλης βρέθηκε αρχικά στο τιμόνι του Ηρακλή ως προπονητής,[28] ενώ από τις 14 Φεβρουαρίου έως τις 30 Απριλίου[29] η ομάδα πορεύθηκε υπό τις οδηγίες του Σούλη Παπαδόπουλου. Στη συνέχεια επιλέχτηκε ο Γιώργος Στράντζαλης[30] για να ολοκληρωθεί μια κρίσιμη μεταβατική περίοδος στην 5η θέση.
Λίγες ημέρες πριν από την έναρξη του πρωταθλήματος της Football League, στις 12 Σεπτεμβρίου 2012, το συμβούλιο της Football League - Football League 2 δέχτηκε το αίτημα της Ελληνικής Ποδοσφαιρικής Ομοσπονδίας να διοργανωθεί το πρωτάθλημα με τρεις ομάδες επιπλέον, τον Ολυμπιακό Βόλου, την Καβάλα και τον Ηρακλή,[31][32] στο πλαίσιο της αναδιάρθρωσης των κατηγοριών, με αποτέλεσμα ο "Γηραιός" να αγωνιστεί στη Football League με την επωνυμία «ΑΕΠ Ηρακλής 1908 ΠΑΕ»,[33] κατηγορία στην οποία συμμετείχε ξανά την περίοδο 1980-81.
Στη διοργάνωση του κυπέλλου Ελλάδας αποκλείστηκε νωρίς από την Προοδευτική και αφοσιώθηκε στο πρωτάθλημα, όμως στις 15 Ιανουαρίου 2013 ανακοινώθηκε η λύση της συνεργασίας με τον προπονητή Γιώργο Στράντζαλη (ο οποίος είχε ενεργητικό 5 νίκες, 9 ισοπαλίες και 1 ήττα).[34] Στη θέση του ανέλαβε ο Γιώργος Χατζάρας,[35] όμως μέσα σε λίγα εικοσιτετράωρα υπέβαλε την παραίτησή του,[36] η οποία έγινε δεκτή[37] και προσλήφθηκε στη θέση του ο Γιάννης Χατζηνικολάου για το υπόλοιπο της περιόδου.[38]
Παρά το σερί θετικών αποτελεσμάτων στον β΄ γύρο, οι ήττες στους δύο τελευταίους αγώνες (από Ολυμπιακό Βόλου και Παναιτωλικό) στέρησαν από την ομάδα την απευθείας άνοδο, οδηγώντας στη λύση της συνεργασίας με τον Χατζηνικολάου,[39] ο οποίος αντικαταστάθηκε για τα πλέι-οφ από τον Σίνισα Γκόγκιτς,[40] τελικά όμως ο Ηρακλής τερμάτισε στην 5η θέση του πρωταθλήματος, χωρίς να εξασφαλίσει την άνοδό του στην Α΄ κατηγορία.
Την περίοδο που ακολούθησε (2013-14) ο Ηρακλής κατέλαβε την τέταρτη θέση του Βόρειου Ομίλου, εξασφαλίζοντας ξανά τη συμμετοχή του στα πλέι-οφ, δεν κατάφερε όμως να πάρει την άνοδο για την πρώτη κατηγορία, τερματίζοντας τελικά στην έβδομη θέση.
Την επόμενη περίοδο 2014-15 έχοντας στην τεχνική ηγεσία του τον Νίκο Παπαδόπουλο πραγματοποίησε εξαιρετική πορεία τερματίζοντας στην πρώτη θέση του Βόρειου Ομίλου της Φούτμπολ Λιγκ και στα πλέι-οφ που ακολούθησαν στη δεύτερη θέση, εξασφαλίζοντας την άνοδό του στη Σούπερ Λιγκ, έπειτα από τέσσερα χρόνια απουσίας.[41]
Επιστροφή στη SuperLeague και νέα οικονομικά προβλήματαΕπεξεργασία
Με την επιστροφή του στην πρώτη τη τάξει κατηγορία την περίοδο 2015-16, ο Νίκος Παπαδόπουλος διατηρήθηκε στην τεχνική ηγεσία του συλλόγου, όπως και οι περισσότεροι ποδοσφαιριστές που την προηγούμενη χρονιά είχαν οδηγήσει την ομάδα στην άνοδο, τερματίζοντας τελικά στη 12η θέση του βαθμολογικού πίνακα και εξασφαλίζοντας σχετικά άνετα την παραμονή στην κατηγορία. Στο πρωτάθλημα της περιόδου 2016-17 τερμάτισε για δεύτερη συνεχή χρονιά στη 12η θέση, όμως ο σύλλογος δεν εξασφάλισε άδεια συμμετοχής από την αρμόδια επιτροπή της ΕΠΟ, με αποτέλεσμα να υποβιβαστεί.
Στις 6 Σεπτεμβρίου 2017 ανακοινώθηκε ότι δεν θα συμμετείχε ούτε στο νέο πρωτάθλημα της Football League,[42] λόγω των σοβαρών οικονομικών προβλημάτων που αντιμετώπιζε ο σύλλογος, τα οποία είχαν ως αποτέλεσμα να χρεοκοπήσει ως Ποδοσφαιρική Ανώνυμη Εταιρεία.[43][44][45]. Τελικά το ιδρυτικό ερασιτεχνικό σωματείο της ΑΕΠ Ηρακλής 1908 δήλωσε συμμετοχή στη Γ΄ Εθνική Ερασιτεχνική[46] και την περίοδο 2017-18 κατέκτησε το πρωτάθλημα στον 2ο όμιλο αλλά και την άνοδο στη Football League, όπου την περίοδο 2018-19 και με τη μορφή νέας ΠΑΕ («ΑΕΠ Ηρακλής 1908 - Νέα ΠΑΕ»[47], με μεγαλομέτοχο τον επιχειρηματία Τόμ Παπαδόπουλο[48]) τερμάτισε στη 11η θέση. Η θέση αυτή, μετά και την αναδιάρθρωση των επαγγελματικών πρωταθλημάτων του 2019 έδινε το δικαίωμα συμμετοχής εκ νέου στη Football League (σαν 3η κατηγορία πλέον).
Καθώς όμως η νέα ΠΑΕ είχε «κληρονομήσει» τα χρέη της προηγούμενης, σύμφωνα με τις τροποποιήσεις του Αθλητικού Νόμου που έγιναν το 2016 και το 2017, το μέλλον της ΑΕΠ Ηρακλής ήταν αβέβαιο[49], δεν δήλωσε συμμετοχή στη Football League[50], ούτε και σε κάποια άλλη διοργάνωση. Έτσι μετά από μια οκταετία ύπαρξης η ΑΕΠ Ηρακλής 1908 αδρανοποιήθηκε.
Οι προσπάθειες απόκτησης ΑΦΜ και η λύση της Γ' ΕΠΣΜΕπεξεργασία
Το καλοκαίρι του 2019 ο μεγαλομέτοχος της ΠΑΕ, Τομ Παπαδόπουλος αλλά και παράγοντες από το περιβάλλον του Ηρακλή έκαναν επαφές για την απόκτηση ΑΦΜ (αλλαγή ονομασίας και μεταφορά έδρας στη Θεσσαλονίκη δηλαδή), ομάδων που θα συμμετείχαν στις επαγγελματικές κατηγορίες, όπως του Ν.Π.Σ. Βόλου[51], του Κρόνου Αργυράδων[52] και του Π.Ο. Τρίγλιας[53], ενώ ο Γ.Σ. Ηρακλής έκανε αίτηση αναψηλάφησης του υποβιβασμού της ΠΑΕ Ηρακλής το 2011[54], ζητώντας την αναβίωσή της ή να του δοθεί η δυνατότητα σύστασης νέας ΠΑΕ που θα τοποθετούνταν στη Super League 2. Η αίτηση απορρίφθηκε από την επιτροπή εφέσεων της ΕΠΟ.[55] Η τελευταία προσπάθεια να αγωνιστεί ο Ηρακλής στη Γ΄ Εθνική έγινε μέσω συμφωνίας με τον Άρη Παλαιοχωρίου, αλλά απορρίφθηκε μετά από Γενική Συνέλευση και απόφαση του Γ.Σ. Ηρακλής.[56][57]
Μετά από πρωτοβουλία του προέδρου του συλλόγου «Ηρακλής Πετοσφαίριση 2015» ο οποίος είχε απορροφήσει το τμήμα πετοσφαίρισης του Γυμναστικού Συλλόγου το 2015, αποφασίστηκε ο σύλλογος, που διατηρούσε τμήματα πετοσφαίρισης, ράγκμπι και κρίκετ, να δημιουργήσει και τμήμα πoδοσφαίρου και να αγωνιστεί στη Γ΄ κατηγορία του πρωταθλήματος της ΕΠΣ Μακεδονίας,[58][59] μετονομαζόμενος σε Α.Σ. Ηρακλής 2015.[60] Η συμμετοχή στο τοπικό ως ΓΣ Ηρακλής απορρίφθηκε ως ανέφικτη λόγω των χρεών του Γυμναστικού Συλλόγου[61] ενώ και η λύση του Ηρακλής 2015 χαρακτηρίστηκε «προσωρινή» έως ότου επιτευχθεί συμφωνία με κάποιο σύλλογο ανώτερης κατηγορίας. Ο Α.Σ. Ηρακλής 2015 συμμετείχε στο πρωτάθλημα της Γ' ΕΠΣΜ Μακεδονίας τη σεζόν 2019-2020 και κατάφερε να εξασφαλίσει την άνοδο στην Β' ΕΠΣΜ τερματίζοντας στην πρώτη θέση με 42 βαθμούς.
Επανεκκίνηση από Γ' ΕθνικήΕπεξεργασία
Στις αρχές καλοκαιριού του 2020 οι άνθρωποι τού Ηρακλή είχαν επαφές με ανθρώπους του Π.Ο. Τρίγλιας, ομάδας Football League, και όλα φαίνονταν ότι η συμφωνία είχε σχεδόν τελειώσει. Όμως στην γενική συνέλευση της ομάδας της Χαλκιδικής η πρόταση για συγχώνευση από τον Ηρακλή απορρίφθηκε. Μετά από το "ναυάγιο" οι ιθύνοντες τού Ηρακλή είχαν δύο εναλλακτικές για επανεκκίνηση από την Γ' Εθνική Ερασιτεχνική. Το ΑΦΜ της Δόξας Κάτω Καμήλας ή το ΑΦΜ του Ηρακλή Αμπελοκήπων. Τελικά μετά από αρκετές συζητήσεις με ανθρώπους του Ηρακλή Αμπελοκήπων (μίας που τα διακριτικά ήταν ίδια) κατέληξαν σε συμφωνία και από την σεζόν 2020-2021 Ο Ηρακλή αγωνίστηκε στην Γ' Εθνική ερασιτεχνική κατηγορία, ως Ηρακλής Αμπελοκήπων Θεσσαλονίκης, η εν συντομία Ηρακλής. Ο Ηρακλής τερμάτισε δεύτερος με 33 βαθμούς έναντι του Ορφέα Ξάνθης με 35 βαθμούς και δεν κατάφερε να κερδίσει την άνοδο στη Β' Εθνική, αφού δεν συμμετείχε στα πλέι οφ ανόδου παρόλο που η συγκεκριμένη ομάδα δεν είχε καμία σχέση με τον ιστορικό Ηρακλή Θεσσαλονίκης
Η επανασύσταση της παλιάς ομάδας μέσω του ΑΦΜ της ΤρίγλιαςΕπεξεργασία
Τον Απρίλιο του 2021 αναγνωρίζεται νέος ερασιτέχνης Ηρακλής στα πρότυπα του παλιού ερασιτέχνη, αλλά χωρίς χρέη. Μετά από λίγο καιρό με γραπτή ανακοίνωση ο Νέος Γ.Σ. Ηρακλής αποκύρηξε την συμφωνία με την ομάδα των Αμπελοκήπων και άρχισε άμεσα την αναζήτηση νέου ΑΦΜ επαγγελματικής ομάδας. Τελικά μετά από πολλές διαβουλεύσεις κατέληξε στο ΑΦΜ της Τρίγλιας. Τον Ιούλιο του ίδιου έτους ανακοινώνεται η συμφωνία μεταξύ ερασιτέχνη και Τρίγλιας και ο Ηρακλής επίσημα θα βρίσκεται στην Σούπερ Λιγκ 2 την περίοδο 2021-22.
Το έμβλημα της ομάδας απεικονίζει τον Ηρακλή του Λύσιππου. Επίσης, έχει χρησιμοποιηθεί ως έμβλημα και το κεφαλαίο γράμμα ήτα. Τα χρώματα του Ηρακλή είναι το λευκό και το κυανό (μπλε) εμπνευσμένα από τα χρώματα της ελληνικής σημαίας (κατά επέκταση του Ελληνισμού) ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την Οθωμανική Αυτοκρατορία.
Επετειακό λογότυπο, σε χρήση το 2008.
Οι αγώνες στις ευρωπαϊκές διοργανώσειςΕπεξεργασία
Εξασφάλισε για πρώτη φορά την έξοδό του στις ευρωπαϊκές διοργανώσεις στο Κύπελλο Διεθνών Εκθέσεων της περιόδου 1961–62, όπου στην παρθενική του εμφάνιση κατάφερε να πάρει την πρώτη του νίκη απέναντι στη γιουγκοσλάβικη Νόβισαντ (2–1).
Κορυφαία στιγμή για τον σύλλογο υπήρξε στο κύπελλο ΟΥΕΦΑ την περίοδο 2000–01 όταν πήρε την πρόκριση απέναντι στη γαλλική Γκενιόν, ενώ στην επόμενη φάση επικράτησε εκτός έδρας (3–2) της γερμανικής Καϊζερσλάουτερν, δεν μπόρεσε όμως να ανατρέψει το σε βάρος του 3–1 του πρώτου αγώνα και αποκλείστηκε από την συνέχεια.
Πρώτος σκόρερ στην ιστορία του συλλόγου στις ευρωπαϊκές διοργανώσεις είναι ο Κύπριος Μιχάλης Κωνσταντίνου με 4 τέρματα.
Προκρίσεις: 1 – Αποκλεισμοί: 9
Στο Βαλκανικό κύπελλο (1984–85) νίκησε την Άρτζες Πιτέστι (4–1 και 1–3). Επίσης πριν τον τελικό απέκλεισε την μεγάλη Γαλατασαράι.
Κύπελλο Ελλάδας (1): 1976
Βαλκανικό Κύπελλο (1): 1985
• Πρωτάθλημα Β' Εθνικής (1): 1980–81
• Πρωτάθλημα Γ' Εθνικής (1): 2017–18
• Πρωτάθλημα Α' ΕΠΣΜ (1η Κατηγορία ΕΠΣΜ) (5): 1926–27, 1938–39, 1939–40, 1950–51, 1951–52
• Πρωτάθλημα Μακεδονίας (1): 1934
• Πρωτάθλημα Θεσσαλονίκης (3): 1914, 1915, 1940
• Θερινό πρωτάθλημα Ο.Π.Α.Π. (1): 1970
• Πρωτάθλημα Γ' ΕΠΣΜ (4η Κατηγορία ΕΠΣΜ) (1): 2019–20
• Κύπελλο Κωστάκη (1): 1926
• Πρωτάθλημα Βορείου Ελλάδας (1): 1934
• Πρωτάθλημα Αναπληρωματικών Ομάδων Α' ΕΠΣΜ (1): 1957
Πρωτάθλημα Ελλάδας: 2η θέση (3): 1933–34, 1938–39, 1946–47
3η θέση (1): 1950–51, 1983–84
Κύπελλο Ελλάδας: Φιναλίστ (4): 1946–47, 1956–57, 1979–80, 1986–87.
Τελευταία ενημέρωση: Ιανουάριος 2022
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Ποδοσφαιριστές του Ηρακλή που αγωνίζονται σε άλλον σύλλογο με δανεισμό:[62]
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Τέσσερις είναι οι μεγαλύτεροι Σύνδεσμοι του Ηρακλή στην ιστορία του. Το "ΑΠΑΤΣΗ" με κύρια έδρα τις Συκιές άλλα και 9 παραρτήματα σε όλη την Ελλάδα [63], οι "Γαλάζιοι" με έδρα την Αγίου Δημητρίου που το 1979 είχαν 13.000 μέλη, το "Παπάφη" με έδρα στην περιοχή της Τούμπας και από το 2007 η Αυτόνομη Θύρα 10. Άλλοι Σύνδεσμοι ήταν οι "Κυανοί" που είχαν έδρα τις περιοχές Αμπελοκήπων και Μενεμένης και οι "40 Εκκλησιές" με έδρα στην ομώνυμη συνοικία της Θεσσαλονίκης. Εκτός Θεσσαλονίκης έχουν ανοίξει κατά καιρούς σύνδεσμοι στο Ασβεστοχώρι, στα Βασιλικά, στο Ανατολικό (Βαλμάδα), στην Κοζάνη, στην Αλεξάνδρεια, στην Αθήνα, στο Κιλκίς, στη Δράμα, στην Καστοριά, στην Πτολεμαΐδα, στην Κομοτηνή που θεωρείται ο δυνατότερος στην επαρχία, στην Αλεξανδρούπολη, στην Νέα Φώκαια Χαλκιδικής και σε πολλές άλλες πόλεις της Ελλάδας. Το ΑΠΑΤΣΗ άνοιξε συνδέσμους σε Αθήνα, Ντεπό, Κορδελιό, Μηχανιώνα, Καστοριά και ορισμένες άλλες περιοχές της χώρας[63]. Η Αυτόνομη Θύρα 10 άνοιξε συνδέσμους σε Καβάλα, Φλώρινα, Κοζάνη, Χαλκιδική, Τρίλοφο, Βαλμάδα, Στρατώνι, Κιλκίς, Μηχανιώνα, Σέρρες, Χαλάστρα.
Υπάρχουν επίσης εφημερίδες, περιοδικά και άλλα έντυπα που ασχολούνται με τον σύλλογο. Το παλαιότερο είναι η δεκαπενθήμερη εφημερίδα Φωνή του Ηρακλέους, που εκδίδεται από το 1973.
↑ Κωνσταντινίδη, Αρχείο. «Ο εν Θεσσαλονίκη Όμιλος Φιλομούσων (1899-1909)» (στα αγγλικά). Αρχειακά ανάλεκτα. https://www.academia.edu/34900930/%CE%9F_%CE%B5%CE%BD_%CE%98%CE%B5%CF%83%CF%83%CE%B1%CE%BB%CE%BF%CE%BD%CE%AF%CE%BA%CE%B7_%CE%8C%CE%BC%CE%B9%CE%BB%CE%BF%CF%82_%CE%A6%CE%B9%CE%BB%CE%BF%CE%BC%CE%BF%CF%8D%CF%83%CF%89%CE%BD_1899-1909_.
↑ «ΓΥΜΝΑΣΤΙΚΟΣ ΣΥΛΛΟΓΟΣ "Ο ΗΡΑΚΛΗΣ" 1927». Issuu (στα Αγγλικά). Ανακτήθηκε στις 6 Ιουνίου 2020.
↑ Δήλωσις, εφημ. Νέα Αλήθεια, Νοέμβριος 1910 (απόκομμα αναρτημένο στον ιστότοπο iraklis1908.gr)
↑ Ιστορία Αρχειοθετήθηκε 2016-08-23 στο Wayback Machine., ιστότοπος ΑΕΠ Ηρακλής ΠΑΕ
↑ Ελευθεροτυπία Η ελεύθερη πτώση του Ηρακλή: Από τα «σαλόνια» στο Περιφερειακό (26-09-2011)
↑ sport24 "Όχι" σε Ηρακλή, Πανιώνιο και Πανσερραϊκό (20-04-2011)
↑ Ελευθεροτυπία Στη Β' Εθνική ο Ηρακλής, γλίτωσε ο Πανιώνιος (04-05-2011)
↑ novasports[νεκρός σύνδεσμος] Μένει ο Πανιώνιος, υποβιβάστηκε ο Ηρακλής (04-05-2011)
↑ Ελευθεροτυπία Η πλαστή ενημερότητα του Ηρακλή κρατάει τον Αστέρα Τρίπολης στη Σούπερ Λίγκα! (12-05-2011)
↑ Ελευθεροτυπία Καταγγελία σε βάρος του Ηρακλή από τον Αστέρα Τρίπολης (13-05-2011)
↑ Το Βήμα Σούπερ Λίγκα: Απευθείας υποβιβασμός του Ηρακλή (19-05-2011)
↑ Ελευθεροτυπία Υποβιβάζεται ο Ηρακλής, παραμένει στη Σούπερ Λίγκα ο Αστέρας Τρίπολης (19-05-2011)
↑ Ελευθεροτυπία Νέα προσφυγή Ηρακλή (17-06-2011)
↑ newsbomb Δικαιώθηκε ο Ηρακλής (11-07-2011)
↑ Ελευθεροτυπία Απέρριψε το CAS το αίτημα του Ηρακλή για μη επικύρωση της βαθμολογίας (14-07-2011)
↑ Ελευθεροτυπία Δεκτή και η προσφυγή του Ηρακλή (26-08-2011)
↑ sport24 Δικαιώθηκε ο Ηρακλής! (26-08-2011)
↑ Το Βήμα Σούπερ Λίγκα: Νέα εμπόδια από τη δικαίωση του Ηρακλή (26-08-2011)
↑ Το Βήμα Ο Ηρακλής «ξανάπεσε» στη Β' Εθνική, ο Αστέρας Τρίπ. Επανήλθε (05-09-2011)
↑ Τα Νέα Απορρίφθηκε η αίτηση του Ηρακλή (05-09-2011)
↑ Ελευθεροτυπία Προσέφυγε στα πολιτικά δικαστήρια ο Ηρακλής (08.09.2011)
↑ Ελευθεροτυπία Δεν έκανε πίσω ο Ηρακλής, στην Γ΄ Εθνική τον έστειλε η ΕΠΟ (09-09-2011)
↑ Το Βήμα ΕΕΑ: Ο Ηρακλής και άλλες 8 ομάδες στην Δ΄ Εθνική (27-09-2011)
↑ «Αποβλήθηκε, επιτέλους, ο Ηρακλής από τη Δ' Εθνική». Onsports.gr. 6 Απριλίου 2012. Ανακτήθηκε στις 21 Ιουνίου 2019.
↑ sport24.gr Στην Football League 2 ο Ηρακλής
↑ Και εγένετο… ΑΕΠ Ηρακλής! sport-fm.gr
↑ aepiraklis.gr Το προπονητικό τιμ (01-02-2012)
↑ aepiraklis.gr Λύση συνεργασίας με Σ.Παπαδόπουλο (30-04-2012)
↑ aepiraklis.gr Πρόσληψη Στράντζαλη (30-04-2012)
↑ «Αποφάσεις Δ.Σ. ΕΠΟ 12-9-2012». epo.gr. Ε.Π.Ο. 12 Σεπτεμβρίου 2012. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 12 Ιουλίου 2019.
↑ Άνοιξε πόρτα στους «3» η Football League! gazzetta.gr, 12 Σεπτεμβρίου 2012
↑ Παροχή άδειας σύστασης και έγκρισης του καταστατικού της ποδοσφαιρικής ανώνυμης εταιρείας με την επωνυμία «ΑΘΛΗΤΙΚΗ ΕΝΩΣΗ ΠΟΝΤΙΩΝ ΗΡΑΚΛΗΣ 1908 ΠΟΔΟΣΦΑΙΡΙΚΗ ΑΝΩΝΥΜΗ ΕΤΑΙΡΕΙΑ». diavgeia.gov.gr
↑ επίσημη ανακοίνωση Αρχειοθετήθηκε 2013-01-16 στο Wayback Machine., 15-01-2013
↑ επίσημη ανακοίνωση πρόσληψης Χατζάρα Αρχειοθετήθηκε 2013-01-20 στο Wayback Machine., 16-01-2013
↑ «Παραίτηση Γιώργου Χατζάρα». ΠΑΕ Ηρακλής. Αρχειοθετήθηκε από το πρωτότυπο στις 21 Ιανουαρίου 2013. Ανακτήθηκε στις 18 Ιανουαρίου 2013.
↑ «Αποδοχή της παραίτησης Χατζάρα». ΠΑΕ Ηρακλής. Αρχειοθετήθηκε από το πρωτότυπο στις 17 Φεβρουαρίου 2013. Ανακτήθηκε στις 18 Ιανουαρίου 2013.
↑ «Επίσημη ανακοίνωση πρόσληψης Γ.Χατζηνικολάου». Αρχειοθετήθηκε από το πρωτότυπο στις 27 Ιανουαρίου 2013. Ανακτήθηκε στις 21 Ιανουαρίου 2013.
↑ «Ανακοίνωση λύσης συνεργασίας με Χατζηνικολάου». ΠΑΕ Ηρακλής. Αρχειοθετήθηκε από το πρωτότυπο στις 9 Ιουνίου 2013. Ανακτήθηκε στις 29 Μαΐου 2013.
↑ «Ανακοίνωση πρόσληψης Γκόγκιτς». ΠΑΕ Ηρακλής. Αρχειοθετήθηκε από το πρωτότυπο στις 18 Ιουνίου 2013. Ανακτήθηκε στις 29 Μαΐου 2013.
↑ Επέστρεψε ο Ηρακλής, www.zougla.gr
↑ «Διαλύεται ο Ηρακλής Θεσσαλονίκης». Kathimerini.com.cy. 06 09 2017. Αρχειοθετήθηκε από το πρωτότυπο στις 2017-09-06. https://archive.today/20170906183738/http://www.kathimerini.com.cy/gr/athlitismos/ellada-spor/dialyetai-o-iraklis-thessalonikis. Ανακτήθηκε στις 2017-09-06.
↑ «Διαλύθηκε ο Ηρακλής!». http://www.sdna.gr/podosfairo/superleague/article/372068/dialythike-o-iraklis. Ανακτήθηκε στις 2017-09-07.
↑ KarditsaPress. «Οριστική διάλυση για Ηρακλή». www.karditsapress.gr. Ανακτήθηκε στις 7 Σεπτεμβρίου 2017.
↑ «Ενωμένοι, προχωράμε! | Bluearena». bluearena.gr. Ανακτήθηκε στις 29 Σεπτεμβρίου 2017.
↑ «Γ' Εθνική: Το πλήρες αγωνιστικό πρόγραμμα περιόδου 2017-2018». epo.gr. 18 September 2017. http://www.epo.gr/News.aspx?a_id=47473&NewsType=21. Ανακτήθηκε στις 18 September 2017.
↑ «Στοιχεια Δημοσιοτητας:Αθλητική Ένωση Ποντίων - Ηρακλής 1908 Νέα Ποδοσφαιρική Ανώνυμη Εταιρεία». ΓΕΜΗ.
↑ «Νέα εποχή στον Ηρακλή: Αναλαμβάνει ο Τομ Παπαδόπουλος!». sport-fm.gr. 13 Σεπτεμβρίου 2018.
↑ «Ηρακλής: Αποχωρεί από την ΠΑΕ ο Τομ Παπαδόπουλος». sportime.gr. 15 Ιουνίου 2019. Ανακτήθηκε στις 21 Ιουνίου 2019.
↑ «Ηρακλής και Κρόνος Αργυράδων δεν δήλωσαν συμμετοχή στη Football League». www.makthes.gr. 7 Αυγούστου 2019. Ανακτήθηκε στις 9 Αυγούστου 2019.
↑ «Νέα άρνηση από Βόλο σε Ηρακλή για το ΑΦΜ». sport-fm.gr. Ανακτήθηκε στις 29 Ιουλίου 2019.
↑ «Καραϊσαρλής: Είμαι σε διαπραγματεύσεις με τον Ηρακλή». www.corfucorner.gr. 11 Ιουλίου 2019. Ανακτήθηκε στις 29 Ιουλίου 2019.
↑ «ΔΙΑΨΕΥΣΗ ΓΙΑ ΣΥΜΦΩΝΙΑ ΗΡΑΚΛΗ - ΤΡΙΓΛΙΑΣ ΓΙΑ ΑΦΜ: Δεν υπάρχει περίπτωση». www.metrosport.gr. 29 Ιουλίου 2019. Ανακτήθηκε στις 29 Ιουλίου 2019.
↑ «Αυτό είναι το επίσημο αίτημα του Ηρακλή στην ΕΠΟ για την δικαίωση!». www.metrosport.gr. Ανακτήθηκε στις 29 Ιουλίου 2019.
↑ «Ηρακλής: Το σκεπτικό της Επιτροπής Εφέσεων για την απορριπτική απόφαση». www.makthes.gr. Ανακτήθηκε στις 29 Ιουλίου 2019.
↑ «ΓΣ Ηρακλής: «Σταματάμε κάθε προσπάθεια ανεύρεσης λύσης μέσω του ΑΦΜ με το Παλαιοχώρι»». www.sdna.gr. Ανακτήθηκε στις 23 Σεπτεμβρίου 2019.
↑ «ΓΣ Ηρακλής: "Τέλος με το ΑΦΜ του Παλαιοχωρίου"». www.makthes.gr. Ανακτήθηκε στις 23 Σεπτεμβρίου 2019.
↑ «Οριστικά στην Γ' ΕΠΣ Μακεδονίας ο Ηρακλής». www.sportsup.gr. Ανακτήθηκε στις 18 Σεπτεμβρίου 2019.
↑ «Σκέψεις για συμμετοχή του Ηρακλή στη Γ' κατηγορία της ΕΠΣΜ». www.sdna.gr. 18 Σεπτεμβρίου 2019. Ανακτήθηκε στις 23 Σεπτεμβρίου 2019.
↑ «Ο.Κ. απο το Ειρηνοδικείο». Iraklis1908.gr. 26 Σεπτεμβρίου 2019. Αρχειοθετήθηκε από το πρωτότυπο στις 26 Σεπτεμβρίου 2019. Ανακτήθηκε στις 26 Σεπτεμβρίου 2019.
↑ «Θέος: «Προσωρινή λύση, μέχρι να βρεθεί επενδυτής» | Bluearena». 19 Σεπτεμβρίου 2019. Ανακτήθηκε στις 23 Σεπτεμβρίου 2019.
↑ Squad > Players on loan • Loaned out players, transfermarkt.gr (Αγγλικά)
↑ 63,0 63,1 «ΙΣΤΟΡΙΚΟ». apache club 1999. Ανακτήθηκε στις 29 Σεπτεμβρίου 2020.
ΓΣ Ηρακλής_Η ιστορία του ποδοσφαιρικού τμήματος μέρος 1, 2, 3, 4
ΠΑΕ Ηρακλής 1908 Ιστορία.
ΠΑΕ Ηρακλής 1908, Ο επίσημος ιστότοπος του ανδρικού ποδοσφαιρικού τμήματος
Ο Ηρακλής στη σελίδα της UEFA (Αγγλικά)
Ο Ηρακλής στη σελίδα της Super League Αρχειοθετήθηκε 2015-09-09 στο Wayback Machine. (αρχειοθέτηση 1 | αρχειοθέτηση 2)